2020. gada 8. decembrī Rīkojums Nr. 741

Rīgā (prot. Nr. 81 3. §)

**Par Satiksmes ministrijas saistībām projektu īstenošanai autoceļu jomā**

1. Atļaut Satiksmes ministrijai (valsts akciju sabiedrībai "Latvijas Valsts ceļi") 2020. gadā uzsākt iepirkumu procedūru valsts autoceļu atjaunošanas projektiem, kuru īstenošanas termiņš ir 2021. gads, paredzot finansējumu, kas nepārsniedz 100 000 000 *euro*, tai skaitā ne mazāk kā 27 000 000 *euro* to autoceļu attīstībai, kas nepieciešami administratīvi teritoriālās reformas īstenošanai.

2. Satiksmes ministrijai nodrošināt, ka līgumi par projektu īstenošanu tiek slēgti 2021. gadā atbilstoši normatīvajiem aktiem par budžetu un finanšu vadību, ar nosacījumu, ka finansējums tiek nodrošināts atbilstoši faktiskajai nepieciešamībai un projektu īstenošanas laika grafikam.

3. Finanšu ministrijai līdz 2021. gada 1. maijam sagatavot un finanšu ministram līdz 2021. gada 1. maijam iesniegt noteiktā kārtībā izskatīšanai Ministru kabinetā priekšlikumus par finansējuma avotiem autoceļu atjaunošanas projektu īstenošanai.

Ministru prezidents A. K. Kariņš

Satiksmes ministrs T. Linkaits